המשרד לשירותי דת

המשרד לשירותי דת הוא משרד ממשלתי הממונה על שירותי הדת ליהודים בישראל. בעבר נקרא משרד הדתות או המשרד לענייני דתות, ועסק בשירותי דת לבני כל הדתות. מאז הקמתו מחדש בשנת 2008, אחראי המשרד רק לשירותי הדת היהודית.

המשרד הוקם בשנת 1949. במשך השנים כיהנו במשרד זה בעיקר שרים מטעם המפד"ל וש"ס.

 שירותי הדת במדינת ישראל 
מדינת ישראל מספקת לאזרחיה שורת שירותי דת בדרכים שונות באמצעות מוסדות דת המהווים חלק מן המנגנון הציבורי.
תיאורם של השירותים והמוסדות כלולים בחוק שירותי הדת תשל"א–1971, שמשמש מסגרת לריכוז נושא שירותי הדת.

מוסדות הדת היהודיים:
מועצות דתיות – הזרוע הביצועית של המשרד. אחראית על אספקת שירותי הדת הבאים: נישואין, מקוואות, עירובין וחלקן קבורה.
רבנות – בצד המועצות הדתיות המופקדות על הצד האדמיניסטרטיבי הדתי, קיים בישראל מוסד הלכתי ממלכתי: הרבנות הראשית.
בתי דין רבניים – בתי הדין הרבניים במדינת ישראל הם ממשיכיהם של בתי הדין שפעלו בתקופת האימפריה העות'מאנית ואחר כך בתקופת המנדט.

משרד הדתות (עד לשנת 2003)
עיקר פעילותו של המשרד כללה:
מינוי מועצות דתיות ופיקוח על פעילותן.
תכנון וסיוע כספי בבניית בתי כנסת.
תכנון וסיוע כספי בבנייה ובשיפוץ מקוואות טהרה ועירוב.
פיקוח ושמירה על הסדר הציבורי במקומות הקדושים.
הבטחת הכשרות במוסדות ציבוריים וממשלתיים ובעסקים פרטיים.
השתתפות באחזקת השירותים הדתיים של העדות הלא יהודיות בישראל.
מערך הגיור.
אחראיות על נוהלי שנת שמיטה.

למשרד היו שתי יחידות סמך:
הרבנות הראשית של ישראל.
בתי הדין הרבניים.

 אגפי המשרד לשרותי דת 
האגף למועצות דתיות – המועצות הן הזרוע הביצועית העיקרית של המשרד ואחראיות למתן השירותים הדתיים לאזרח.
היחידה למיכון ומערכות מידע – היחידה מספקת מידע ממוחשב, המקל על מגישי השירותים במשרד ועל הנזקקים לשירותים ומאפשרת תקשורת והעברת נתונים באורח שוטף.
מחלקת דוברות והסברה – אחראית על מענה לפניות עיתונאים ולפרסום אודות המשרד בתקשורת. כמו כן אחראית על הפרסום של המשרד, הפקת חומרי הסברה וניהול אתר האינטרנט של המשרד.
המרכז הארצי לפיתוח המקומות הקדושים – מטפל בשמירה ובאחזקה של מקומות קדושים ליהודים בכל רחבי ישראל. בנוסף, מבצע המרכז גם עבודות פיתוח, שיקום והרחבת שירותים עבור ציבור המבקרים.

 אגף הנישואין 
 הסדרת ופיקוח נושא הרישום לנישואין יהודיים בישראל ואשרור תעודות נישואין לצורך קבלת אזרחות נוספת.
 המשרד שם אחראי לכך שהמועצות הדתיות יספקו לאזרחים הבאים להירשם לקראת הנישואין שירות נעים, מאיר פנים ויעיל תוך רגישות לכל סוגי האוכלוסיות השונות.
 טיפול בתלונות המתקבלות בנוגע לרישום לנישואין במועצות השונות.

 אגף הכשרות 
 הסדרת מערך הכשרות באמצעות המועצות הדתיות שפרוסות ברחבי ישראל.
 המשרד פועל בעיקר מול המועצות הדתיות ושאיפתו היא לדאוג לכך ששירותי כשרות יהיו טובים ונגישים יותר, אמינים יותר ולמנוע מצבים של ניגוד עניינים בין מפקח הכשרות לבין בעל העסק.

 אגף הקבורה 
 הסדרת פעילותן של חברות קדישא ועל הפיקוח והבקרה עליהן.
 פיתוח בתי העלמין ברחבי ישראל.
 פניות הציבור הנוגעות לנושא הקבורה.
 ייעול תהליכים ושיפור ממשקי העבודה ושיתופי הפעולה בין הגופים הממשלתיים השונים כדי לקצר ולפשט את התמודדותו של האזרח עם נושא הקבורה בתקופה כה רגישה בחייו.

 מבני דת, מקוואות 
 שיפוץ והנגשת מבני הדת ברחבי ישראל.
 שיפוץ מקוואות ברחבי ישראל, בנייה ופיתוח של מקוואות ובתי כנסת חדשים.

 שירותי דת לעדה האתיופית 
 מענה לצורכי העדה בתחומים הקשורים לשירותי דת יהודיים.
 תיאום בין צורכי בני העדה לשירותים הניתנים על ידי המועצות הדתיות בתחומים הרלוונטיים.
 פועל מול גורמים שונים לקביעת מדיניות שיפור תנאי השירות הניתן בנושאי דת הנוגעים לעדה האתיופית.
 אישור יהדות ליהודים יוצאי אתיופיה בנושא רישום הנישואין, הסדרת נושאים רגישים מול בתי הדין הרבניים כגון התרת עגונות, טיפול בסוגיית ממזרים, עריכת שלום בית וטיפול בסוגיות גירושין.

פירוק המשרד ופיזור סמכויותיו בממשלה ה-30
בהסכם הקואליציוני בין הליכוד לשינוי, לאחר הבחירות בשנת 2003, הוחלט על פירוק משרד הדתות.
על פי ההחלטה, משרד הדתות יפורק ואגפיו יחולקו בין משרדי הממשלה השונים. המועצות הדתיות, המספקות את מרבית שירותי הדת בישראל, יפורקו, והאחריות לאספקת שירותי הדת תועבר בעיקר לרשויות המקומיות.
המשרד פורק ב-31 בדצמבר 2003, והחל מיום 1 בינואר 2004 פוזרו סמכויות המשרד, באופן הבא:
 ניהול מערכת בתי הדין הרבניים – למשרד המשפטים.
 בתי הדין הנוצריים – למשרד המשפטים.
 האגף לעדות לא יהודיות – למשרד הפנים.
 האגף לפיתוח מבני דת – למשרד הבינוי והשיכון.
 מחלקת הישיבות ומחלקת הבטחת הכנסה – למשרד החינוך, התרבות והספורט.
 המרכז לפיתוח מקומות קדושים – למשרד התיירות.
 אגף המועצות הדתיות – למשרד ראש הממשלה (הוקמה הרשות הארצית לשירותי דת כאגף במשרד ראש הממשלה).
 האולפנים ללימודי היהדות – למשרד לקליטת עלייה.

העברת האחריות על המועצות הדתיות למשרד ראש הממשלה, גררה שינויים מהותיים מעבר לשינוי במוקד הכוח. השינויים המשמעותיים הובילו להידרדרות באופן תפקודן של המועצות הדתיות. להלן שניים משינויים אלו:
הקיצוץ התקציבי – המועצות הדתיות פועלות במסגרות מוניציפליות וחלק מתקציבן מגיע מקופת השלטון המקומי. המשבר התקציבי הפוקד את השלטון המקומי משפיע גם על תפקודן של המועצות הדתיות. אולם מאז הועברה השליטה במועצות הדתיות למשרד ראש הממשלה, הולך המשבר ומחריף. מאז שנת 2003, מקוצץ התקציב באופן שאינו מאפשר למועצות הדתיות לעמוד במחויבותיהן הכספיות המינימליות לעובדיהן ולגמלאיהן.
הרכב המועצות הדתיות – בראשית 2004 קבעה הכנסת בחוק (חוק המדיניות הכלכלית לשנת הכספים 2004 תשס"ד) כי במועצה שלא תורכב תוך חצי שנה, ייבחרו שני אנשים על ידי השר הממונה (ראש הממשלה), יקבלו לידיהם את כל סמכויות המועצה הדתית ויהיו אחראים זמנית על מתן שירותי הדת בתחומה עד להרכבת המועצה הדתית. אך נכון ל-2006 פעלו כשליש מן המועצות הדתיות במתכונת זו ללא שהוחלפו הממונים "הזמניים" בהרכב חדש של מועצה דתית.

 מינוי שר לענייני דתות בממשלה ה-31 
בהסכם קואליציוני בין קדימה לש"ס, הוחלט על מינוי שר במשרד ראש הממשלה, יצחק כהן, וניתנה לו האחריות על הרשות הארצית לשירותי דת. הסמכויות הקשורות ברשות נותרו פורמלית בידי ראש הממשלה.

הקמת המשרד לשירותי דת (2008)
ב-14 בינואר 2008 אישרה מליאת הכנסת ברוב של 51 תומכים מול 37 מתנגדים את החלטת הממשלה להקים מחדש את משרד הדתות תחת השם "המשרד לשירותי דת", בראשותו של יצחק כהן ממפלגת ש"ס כחלק מההסכם הקואליציוני להקמת ממשלה זו. עם זאת, סמכויותיו של השר מצומצמות משל השרים שקדמו לו, שכן רק הרשות הארצית לשירותי דת, העוסקת בענייני המועצות הדתיות והקבורה הועברו לתחומי אחריותו. יתר התחומים שהיו בעבר במשרד הדתות נותרו בידי השרים המופקדים עליהם מאז פורק. המשרד עוסק בשירותי דת ליהודים בלבד.

דובר ש"ס הדגיש כי כל תכלית השינוי היא לאפשר פעילות שוטפת כבכל משרדי הממשלה והתמודדות עם מצוקות המשרד כדוגמת מצוקת השכר ומספר מועצות דתיות.

ראש הממשלה, אהוד אולמרט, אמר כי מדובר בפתרון טכני, שנועד להעביר סמכויות לשר יצחק כהן, על תחומים שכבר היו תחת אחריותו בשנתיים האחרונות וכי אין כוונה להקים את משרד הדתות מהעבר אלא כל היחידות שהועברו למשרדים אחרים, ימשיכו לפעול במסגרת הזאת.

 מנהלת זהות יהודית 

בעקבות הקמת הממשלה בשנת 2013 נוספו למשרד לשירותי דת, בהתאם להסכם הקואליציוני בין הליכוד לבית היהודי, הרבנות הראשית לישראל ומערך הגיור הממשלתי ממשרד ראש הממשלה, האחריות על המקומות הקדושים ממשרד התיירות, והוקמה בו יחידה בשם "מנהלת זהות יהודית". היחידה הוקמה על-פי החלטת ממשלת ישראל מיום 1 בספטמבר 2013. מטרותיה הראשיות הן "הגברת הכבוד, האהבה וההזדהות בין חלקי האוכלוסייה באמצעות שילוב של מרכיבי היסוד של הזהות ההיסטורית והמורשת הלאומית של העם היהודי".

הרב אביחי רונצקי מונה לכהן כראש המנהלת. החל מאוגוסט 2014 מכהן בראשות המנהלת אלי לבנון.

בשנת 2014 עמד תקציב המנהלת על כ-21 מיליון ש"ח, ובשנת 2015 עמד תקציבה המתוכנן על כ-25 מיליון ש"ח.

בין המיזמים שהמנהלת מממנת:
 רכזי יהדות בקהילות – מופעל על ידי אור תורה סטון
 העמקת הזהות היהודית בקרב סטודנטים – מופעל על ידי בית מוריה, באר שבע
 קרוב ללב – מפגשי משפחות חילוניות ודתיות. הגוף המפעיל: "קרן הקהילות" מייסודו של הרב דניאל טרופר
 העצמת השפעתם של בתי כנסת בקהילות – מופעל על ידי עמותת "הנקודה היהודית בתל אביב" (ישיבת מעלה אליהו)

 שרי הדתות וסגניהם
מס'דיוקןשם
(תקופת חיים)סיעהתקופת כהונהממשלהמשרד הדתות195x95 פיקסליםיהודה לייב מימון
(1875–1962)המזרחי14 במאי 19488 באוקטובר 1951הזמניתהחזית הדתית המאוחדתהמזרחיהראשונההשנייה2105x105 פיקסליםמשה שפירא
(1902–1970)הפועל המזרחי8 באוקטובר 19511 ביולי 1958השלישיתהרביעיתהחמישיתהשישיתמפד"להשביעיתחיים משה שפירא
(1902–1970)השמינית3105x105 פיקסליםיעקב משה טולידאנו
(1880–1960)עצמאי
לא ח"כ24 בנובמבר 195815 באוקטובר 1960
נפטר בכהונתוהתשיעית493x93 פיקסליםראש הממשלה
דוד בן-גוריון

(1886–1973)מפא"י24 באוקטובר 19602 בנובמבר 19615לא ממוסגר|105x105 פיקסליםזרח ורהפטיג
(1906–2002)מפד"ל2 בנובמבר 196110 במרץ 1974העשיריתהאחת עשרההשתים עשרההשלוש עשרההארבע עשרההחמש עשרה6לא ממוסגר|107x107 פיקסליםיצחק רפאל
(1914–1999)10 במרץ 197420 בדצמבר 1976השש עשרההשבע עשרה7105x105 פיקסליםחיים יוסף צדוק

(1913–2002)המערך השני
העבודה18 בינואר 197720 ביוני 19778לא ממוסגר|108x108 פיקסליםאהרון אבוחצירא
(1938–2021)מפד"ל20 ביוני 19775 באוגוסט 1981השמונה עשרההמשרד לענייני דתות9101x101 פיקסליםיוסף בורג
(1909–1999)מפד"ל5 באוגוסט 198113 בספטמבר 1984התשע עשרההעשרים1098x98 פיקסליםראש הממשלהשמעון פרס(1923–2016)המערך השני
העבודה13 בספטמבר 198424 בדצמבר 1984העשרים ואחת(9)101x101 פיקסליםיוסף בורג
(1909–1999)מפד"ל24 בדצמבר 19847 באוקטובר 198611110x110 פיקסליםזבולון המר
(1936–1998)7 באוקטובר 198611 ביוני 1990העשרים ושתייםהעשרים ושלוש12103x103 פיקסליםאבנר חי שאקי
(1926–2005)11 ביוני 199013 ביולי 1992העשרים וארבע13לא ממוסגר|100x100 פיקסליםראש הממשלה
יצחק רבין

(1922–1995)העבודה13 ביולי 199227 בפברואר 1995העשרים וחמש14100x100 פיקסליםשמעון שטרית
(1946–)27 בפברואר 199518 ביוני 1996העשרים ושש15לא ממוסגר|100x100 פיקסליםראש הממשלה
בנימין נתניהו

(1949–)הליכוד-גשר-צומתהליכוד18 ביוני 19967 באוגוסט 1996העשרים ושבע1698x98 פיקסליםאליהו סויסה
(1956–)ש"ס7 באוגוסט 199612 באוגוסט 1997(11)110x110 פיקסליםזבולון המר
(1936–1998)מפד"ל24 באוגוסט 199720 בינואר 1998
נפטר בכהונתו17104x104 פיקסליםיצחק לוי
(1947–)25 בפברואר 199813 בספטמבר 1998(16)98x98 פיקסליםאליהו סויסה
(1956–)ש"ס13 בספטמבר 19986 ביולי 199918100x100 פיקסליםיצחק כהן
(1951–)6 ביולי 199911 ביולי 2000העשרים ושמונה19100x100 פיקסליםיוסף ביילין
(1948–)ישראל אחתהעבודה11 באוקטובר 20007 במרץ 200120לא ממוסגר|87x87pxאשר אוחנה
(1945–)ש"ס
לא ח"כ7 במרץ 200128 בפברואר 2003העשרים ותשע21לא ממוסגר|100x100 פיקסליםראש הממשלה
אריאל שרון

(1928–2014)הליכוד28 בפברואר 200331 בדצמבר 2003השלושיםשר לענייני דתות במשרד ראש הממשלה -100x100 פיקסליםיצחק כהן
(1951–)ש"ס4 במאי 200614 בינואר 2008השלושים ואחתהמשרד לשירותי דת(18)100x100 פיקסליםיצחק כהן
(1951–)ש"ס14 בינואר 200831 במרץ 2009השלושים ואחת22105x105 פיקסליםיעקב מרגי
(1960–)31 במרץ 200918 במרץ 2013השלושים ושתיים23100x100 פיקסליםנפתלי בנט
(1972–)הבית היהודי18 במרץ 201314 במאי 2015השלושים ושלוש24100x100 פיקסליםדוד אזולאי
(1954–2018)ש"ס14 במאי 201530 באוקטובר 2018
נבצר מ-12 באוקטובר 2018נפטר בכהונתוהשלושים וארבעמ"מאריה דרעי12 באוקטובר 20181 בינואר 201925לא ממוסגר|100x100 פיקסליםיצחק וקנין
(1958–)1 בינואר 201917 במאי 202026100x100 פיקסליםיעקב אביטן
(1970–)ש"ס
לא ח"כ17 במאי 202013 ביוני 2021השלושים וחמש27100x100 פיקסליםמתן כהנא
(1972–)ימינה13 ביוני 202115 במאי 2022השלושים וששמ"מראש הממשלה/החליפי נפתלי בנט15 במאי 202215 באוגוסט 202228100x100 פיקסליםמיכאל מלכיאלי
(1982–)ש"ס29 בדצמבר 202220 ביולי 2025השלושים ושבעמ"מיריב לויןהליכוד29 ביולי 202520 באוקטובר 202529100x100 פיקסליםסגן ראש הממשלה
יריב לוין

(1969–)24 בנובמבר 2025מכהן
סגני השר
סגן השרתמונהסיעהתחילת הכהונהסוף הכהונהזרח ורהפטיג70pxהפועל המזרחי19531954מפד"ל19561958בנימין שחור70pxמפד"ל19661969חיים דרוקמן70pxמפד"ל19811982משה גפני70pxדגל התורה19901992רפאל פנחסי70pxש"ס19921993אריה גמליאל70pxש"ס19961997יגאל ביביימין|לא ממוסגר|108x108 פיקסליםמפד"ל19971998אריה גמליאל70pxש"ס19981999יגאל ביביימין|לא ממוסגר|108x108 פיקסליםמפד"ל19992000אלי בן-דהן70pxהבית היהודי20132015מתן כהנא70pxימינה20222022

מנכ"לי המשרד

מספר שם  תחילת כהונה  סיום כהונה1ישכר דב וייסשמואל זנוויל כהנאדוד גלס19741977גדליה שרייבר19801982יעקב משה סלומוןזבולון אורלב19861990שלמה בקיש1990אבי בלושטייןגדליה שרייבר19992000מאיר אזרד20002001משה שמעוני20012003מאיר שפיגלר20032005אביגדור אוחנה20082013אלחנן גלט20132015עודד פלוסיוני 20156 בינואר 2021שמעון מעתוק יהודה אבידן15 בינואר 2023מכהן

ראו גם
 דיני פניות ציבור במשרדי מדינת ישראל בנושאי דת

לקריאה נוספת
מטה ההסברה משרד החינוך והספורט, שנתון הממשלה 2002–2003, ירושלים: בורסי הוצאה לאור, 2004.
אלירם אלגרבלי, אספקת שירותי דת בישראל: העברת מרכז הכובד מהשלטון המרכזי למקומי, Google Books.
שץ יעקב, לקסיקון המדינה - אזרחות, תל אביב: זמורה ביתן, 1989.

 הדר ליפשיץ וגדעון ספיר, "שירותי הדת היהודיים בישראל - דיון נורמטיבי וניהולי לקראת רפורמה", מחקרי משפט כג (1) 117.

קישורים חיצוניים


 דף הפייסבוק של המשרד לשירותי דת
ארכיון המשרד לענייני דתות באתר ארכיון המדינה


תקציב משרד הדתות במפתח התקציב של הסדנא לידע ציבורי

 הערות שוליים 

*
דתות
קטגוריה:ישראל: יחסי דת ומדינה